CELEX: 31981R3436
Language: el
Date: 1981-12-01 00:00:00
Title: Κανονισμός (EOK) αριθ. 3436/81 τής Επιτροπής τής 1ης Δεκεμβρίου 1981 περί τροποποιήσεως τού κανονισμού (EOK) αριθ. 858/78 περί καθορισμού ειδικών λεπτομερειών εφαρμογής τού καθεστώτος πιστοποιητικών προκαθορισμού τής επιστροφής στόν τομέα τού χοιρείου κρέατος

Avis juridique important

|

31981R3436

Κανονισμός (EOK) αριθ. 3436/81 τής Επιτροπής τής 1ης Δεκεμβρίου 1981 περί τροποποιήσεως τού κανονισμού (EOK) αριθ. 858/78 περί καθορισμού ειδικών λεπτομερειών εφαρμογής τού καθεστώτος πιστοποιητικών προκαθορισμού τής επιστροφής στόν τομέα τού χοιρείου κρέατος  

Επίσημη Εφημερίδα αριθ. L 346 της 02/12/1981 σ. 0015

***** ΚΑΝΟΝΙΣΜΟΣ (ΕΟΚ) αριθ. 3436/81 ΤΗΣ ΕΠΙΤΡΟΠΗΣ  της 1ης Δεκεμβρίου 1981  περί τροποποιήσεως του κανονισμού (ΕΟΚ) αριθ. 858/78 περί καθορισμού ειδικών λεπτομερειών εφαρμογής του καθεστώτος πιστοποιητικών προκαθορισμού της επιστροφής στον τομέα του χοιρείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 2759/75 του Συμβουλίου της 29ης Οκτωβρίου 1975 περί κοινής οργανώσεως αγοράς στον τομέα του χοιρείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 2966/80 (2), και ιδίως το άρθρο 15 παράγραφος 6,  Εκτιμώντας:  ότι ο κανονισμός (ΕΟΚ) αριθ. 858/78 της Επιτροπής (3) καθόρισε τα ποσοστά ασφαλείας σχετικά με τα πιστοποιητικά προκαθορισμού της επιστροφής στον τομέα του χοιρείου κρέατος· ότι πρέπει να καθορισθούν τα ποσοστά αυτά κατ' αποκοπήν και με τρόπο που να τηρεί τις διαφορές αξίας για όλα τα προϊόντα του τομέα του χοιρείου κρέατος που απολαύουν του καθεστώτος καθορισμού εκ των προτέρων των επιστροφών κατά την εξαγωγή, των οποίων ο κατάλογος καθορίζεται από τον κανονισμό (ΕΟΚ) αριθ. 857/78 (4), όπως τροποποιήθηκε από τον κανονισμό (ΕΟΚ) αριθ. 3435/81 (5)·  ότι, στην περίπτωση που η επιστροφή δύναται να καθορισθεί εκ των προτέρων μόνο για ορισμένους προορισμούς ή αν η επιστροφή αυτή καθορίζεται σε διαφορετικά ποσοστά ανάλογα με τον προορισμό, το πιστοποιητικό υποχρεώνει εις εξαγωγή προς τον αναφερόμενο προορισμό· ότι πρέπει να διευκρινισθεί, προς το σκοπό διευκολύνσεως της εφαρμογής του καθεστώτος αυτού, ότι η υποχρέωση τηρήσεως του αναφερόμενου στο πιστοποιητικό προορισμού θεωρείται τηρηθείσα στην περίπτωση εξαγωγής προς άλλον προορισμό που έχει δικαίωμα σε ίδιο ποσοστό επιστροφής·  ότι, κατόπιν της ως άνω τροποποιήσεως, το άρθρο 1 παράγραφος 2 του κανονισμού (ΕΟΚ) αριθ. 2933/81 της Επιτροπής της 12ης Οκτωβρίου 1981 περί αναστολής του καθορισμού εκ των προτέρων της επιστροφής κατά την εξαγωγή ορισμένων προϊόντων του τομέα του χοιρείου κρέατος (6) είναι χωρίς αντικείμενο· ότι, ως εκ τούτου, συντρέχει λόγος να καταργηθεί η διάταξη αυτή·  ότι μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Χοιρείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 858/78 τροποποιείται ως ακολούθως:  1. Το άρθρο 3 αντικαθίσταται από το ακόλουθο κείμενο:  «Άρθρο 3  Το ποσοστό της ασφαλείας για τα πιστοποιητικά προκαθορισμού της επιστροφής είναι:  - 6,00 ECU για 100 χιλιόγραμμα καθαρού βάρους για τα προϊόντα της διακρίσεως 01.03 Α ΙΙ β) και 02.01 Α ΙΙΙ α),  - 10,00 ECU για 100 χιλιόγραμμα καθαρού βάρους, για τα λοιπά προϊόντα που αναφέρονται στο παράρτημα του κανονισμού (ΕΟΚ) αριθ. 857/78.»  2. Στο άρθρο 4, η παράγραφος 1 αντικαθίσταται από το ακόλουθο κείμενο:  «1. Στην περίπτωση που για ένα προϊόν:  - η επιστροφή μπορεί να καθορίζεται εκ των προτέρων μόνο για ορισμένους προορισμούς, ή  - η επιστροφή καθορίζεται σε διαφορετικά ποσοστά ανάλογα με τον προορισμό,  η αίτηση για πιστοποιητικό προκαθορισμού της επιστροφής, καθώς και το πιστοποιητικό περιλαμβάνουν τον εν λόγω προορισμό στο τετραγωνίδιο 13.  Το πιστοποιητικό υποχρεώνει:  - στην περίπτωση που αναφέρεται στο πρώτο εδάφιο πρώτη περίπτωση, εις εξαγωγή προς έναν εκ των προορισμών για τους οποίους η επιστροφή δύναται να καθορισθεί εκ των προτέρων υπό την επιφύλαξη των διατάξεων που αναφέρονται στην επόμενη περίπτωση,  - στην περίπτωση που αναφέρεται στο πρώτο εδάφιο περίπτωση δεύτερη, εις εξαγωγή προς έναν εκ των προορισμών για τους οποίους καθορίζεται ένα ποσοστό επιστροφής ίσο προς εκείνο που καθορίζεται για τον προορισμό που αναφέρεται στο πιστοποιητικό. »  Άρθρο 2  Ο κανονισμός (ΕΟΚ) αριθ. 2933/81 καταργείται.  Άρθρο 3  Ο παρών κανονισμός αρχίζει να ισχύει την 1η Ιανουαρίου 1982.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, την 1η Δεκεμβρίου 1981.  Για την Επιτροπή  Poul DALSAGER  Μέλος της Επιτροπής  (1) ΕΕ αριθ. L 282 της 1. 11. 1975, σ. 1.  (2) ΕΕ αριθ. L 307 της 18. 11. 1980, σ. 5.  (3) ΕΕ αριθ. L 116 της 28. 4. 1978, σ. 18.  (4) ΕΕ αριθ. L 116 της 28. 4. 1978, σ. 15.  (5) Βλέπε σ. 14 της παρούσας Επίσημης Εφημερίδας.  (6) ΕΕ αριθ. L 293 της 13. 10. 1981, σ. 14.